cyanic-selkie/wikianc huggingface dataset:
Derancistrus
Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.
Christian Bernstorff
Visitasjonsretten - angrepet på Københavns red
Den første store sak for Danmark-Norge i Bernstorffs tid, var tvisten med Storbritannia i 1800 om retten til å visitere skip som seilte i konvoi. En britisk flåtestyrkes ankomst til Øresund fremtvang en traktat, som Bernstorff inngikk 29. august 1800 med den engelske diplomaten Whitworth. Den dansk-norske regjering frafalt retten til å visitere skipet, inntil spørsmålet om visitasjonsretten var avgjort.
Regjeringen hadde likevel henvendt seg til Paul I av Russland i Russland med en tydelig oppfordring til å gjenopprette det væpnede nøytralitetsforbund av 1780. Tsaren gikk med iver inn for en slik plan. Regjeringens håp om en rask løsning på spørsmålet om visitasjonsretten, slo imidlertid feil. Samtidig inntok den lidenskapelige russiske keiser en holdning over for England, som var ganske fjernt fra nøytralitet.
Glasskolbe
En glasskolbe er en beholder, av glass, teflon eller plast og med relativt snever hals, men forekommer i en rekke former og et bredt spekter av størrelser. Glasskolber benyttes til kjemiske reaksjoner og til oppvarming av væsker og destillasjoner i for eksempel kjemilaboratorier.
Christian Bernstorff
Visitasjonsretten - angrepet på Københavns red
Regjeringen i København inngikk 16. desember 1800 et væpnet nøytralitetsforbund med Russland og Sverige, og to dager senere ble forbundet tiltrådt av Preussen. De folkerettslige regler, som dette forbundet ville opprettholde, falt i alt vesentlig sammen med dem som ble fastslått i 1780. Storbritannia ville ikke akseptere dette. Landet benyttet seg av at forbundet var etablert midt på vinteren, og angrep Danmark-Norge, før dette kunne få hjelp. Dermed kom det til slaget på Reden den 2. april 1801, og den deretter følgende våpenstillstand.
Mordet på keiser Paul brakte hans sønn Alexander på tronen. Alexander sluttet fred med England og frafalt den 17. juni så godt som alle de krav, forbundet hadde gjort gjeldende. Danmark-Norge måtte da gjøre det samme den 23. oktober 1801.
Napoleons fastlandssperring
Kronprins Frederiks ønske i 1805 om å oppholde seg i Holstein, gjorde ledelsen av utenrikssaker vanskelig. Bernstorff måtte oppholde seg hos kronprinsen i Kiel. Samtidig skulle hans bror Joachim Bernstorff som direktør stå i spissen for utenriksministeriet i København og der forhandle med de fremmede diplomater. De viktigste sakene ble da meldt til Kiel, så kronprinsen etter Bernstorffs råd kunne ta en beslutning. Beslutningen ble deretter meldt tilbake til København for å få den sinnssyke Christian VIIs godkjennelse.
Den danske regjering og Bernstorff hadde under Napoleonskrigene avgjort sympati med Frankrikes motstandere. Man var forberedt på den mulighet, at Napoleon ikke ville respektere statens nøytralitet i lengden, og i så fall ville man slutte sig til hans fiender. Dette var likefrem uttalt til Storbritannia, og selv om det var bitre uenigheter med britene om oppbragte handelsskip, især etter Napoleons fastlandssperring i november 1806, hadde bragt britene til mer enn tidligere å ville hindre den nøytrale handel, holdt Bernstorff og regjeringens andre medlemmer forholdet for sikkert over for England. De var bestemt på å avvise enhver oppfordring fra Napoleons side om å slutte seg til.
Etter freden i Tilsit i juli 1807 bestemte Napoleon seg for å oppfordre Danmark–Norge å slutte seg til blokaden av fastlandet. Allerede før regjeringen mottok oppfordringen, hadde britene igangsatt angrepet på København og det såkalte flåteranet. Bernstorff og kronprinsen førte 7. august samtaler i Kiel med den engelske utsending Jackson. Britene krevde pant av Danmark–Norge, deriblant også rådighet over den dansk–norske flåten, noe Danmark-Norge avviste.
Ettertidens vurderinger
Bernstorff har blitt hardt dømt av ettertiden, fordi han ikke hadde forutsett at Storbritannia ville angripe. Det fant utvilsomt sted et sammentreff av forhold som kan gjøre det forståelig, at Bernstorff konsentrerte seg langt mer om franskmennene enn om britene. Det er vurdert slik at en kompetent statsmann ville vært mer forsiktig overfor England, enn Bernstorff var, og da konflikten kom, viste han ikke særlig snarrådighet.
Kronprinsen selv mente likevel ikke at hendelsene kunne bebreides ham. I hvert fall gjorde kronprinsen ham det følgende år til ridder av Elefantordenen. Allerede to år senere ble Bernstorff likevel avskjediget fra sin stilling som utenriksminister (27. april 1810), uvisst av hvilken grunn. Han ble i de følgende årene brukt som diplomat på viktige plasser.
Christian Bernstorff ble i 1811 sendt som diplomat til Wien, og han fungerte som gesandt der inntil 1816 og hadde i 1814 sammen med broren Joachim Bernstorff det lite gledelige verv å representere Danmark på Wienerkongressen.
I prøyssisk tjeneste fra 1818 til 1832
Bernstorff ble etter eget ønske i 1817 sendt til Berlin. Her tilbød den prøyssiske kongen ham plassen i sitt ministerium som utenriksminister. Bernstorff sto i denne stillingen fra 1818 til 1832.
Han fikk anledning til å vise sitt gode sinn mot Danmark da han i 1823 i anledning av et fremlegg til forbundsdagen fra det Slesvig–holstenske ridderskap lot Preussens gesandt her erklære, at forbundet var aldeles uberettiget til å øve noen innflytelse med hensyn til Slesvig, da dette landskap ikke hørte til de tyske forbundsland og derfor lå ganske uten for forbundets kompetanse.
På tross av at han i flere sine siste år var mye syk valgte han å oppfriske gamle minner ved i 1834 å besøke København. Mynster har i Meddelelser om mit Levned fortalt om sitt møte med ham på Sophienholm i den brunske familie. Han var da lam i underkroppen, men meget elskverdig i sin samtale. Etter å ha vendt tilbake til Berlin, døde han ved et slagtilfelle den 18. mars 1835.
Personlig
Bernstorff hadde arvet farens rene og elskverdige personlighet, og da han med denne forente et fint og edelt ytre, var han i sin ytre opptreden en verdig etterfølger av slektens eldre utmerkede statsmenn. Han hadde også arvet adskillig av deres dyktighet. Det har interesse å lese hans velskrevne depecher og betenkninger, hvor han under de bevegede tidsforhold, han kom til å oppleve, ikke sjeldent har dømt treffende om personer og tilstander i Europa. Den fatning og faste holdning, som de to eldre Bernstorffer jevnlig hadde vist, kunne også spores hos ham under krisen våren 1801.
Det ble ansett som en ære for ham, at han etter slaget den 2. april 1801 ble stemplet av feige hoffolk som hårdnakket og egensindig. Samtidig ble han ansett for ikke å kunne måle seg med sine to navnefeller i evne til å gjennomskue en politisk situasjon, han kunne i farlige øyeblikk se vel sangvinsk på forholdene, han hadde ikke deres forsiktighet og han manglet deres sjeldne arbeidsdyktighet og det overlegne i deres personlighet. Dette var så meget uheldigere, som Frederik VI derved etterhvert ble styrket i sin tilbøyelighet til selv å ville være den ledende.
Han var i året 1806 blitt gift med Elisabeth V. Dernath. Paret fikk tre sønner og tre døtre, men kun to av disse siste overlevde sin far.
Joan Peruga Guerrero
Joan Peruga Guerrero (født 1954 i Santalecina) er en andorransk romanforfatter.
Peruga har studert historie ved Universitat Autònoma de Barcelona. Han har arbeidet som lærer i Andorra, vært styremedlem for Institut d'Estudis Andorrans og vært spaltist i avisen Diari d'Andorra. Peruga utga arbeider om Andorras historie, før han begynte å skrive skjønnlitteratur. Peruga skriver på katalansk.
1. kommando- og kontrollbrigade
1. kommando- og kontrollbrigade (russisk:1-я бригада управления) er en sambandsbrigade underlagt Vestre militærdistrikt. Brigaden er forlagt til garnisonen Sertolovo i Leningrad oblast
Organisasjon
Standardoppsett for kommando- og kontrollbrigade i de russiske væpnede styrker
Vitalij Mikhailov
Vitalij Mikhailov (født 24. august 1986) er en belarusisk skøyteløper.
Han representerte Belarus under Vinter-OL 2018 i Pyeongchang, hvor hans beste resultat var nummer 7 på fellesstarten.
Lee Geun-su
Hun representerte Sør-Korea under Sommer-OL 1964 i Tokyo, hvor hun ble nummer 6.
Verdensmesterskapet i fischersjakk
Verdensmesterskapet i fischersjakk er et mesterskap i fischersjakk som ble avholdt for første gang i 2019. Turneringen ble for første gang avholdt i 2019 i Høvik i Bærum i Norge.
Referanser
<References/>
Indisk pariahund
Indisk pariahund er et felles begrep som omfatter omflakkende villhunder som lever og formerer seg fritt i India. Begrepet benyttes også i noen grad om santalhunder, som mange mener er ekte dingoer (Canis dingo) i sin mest opprinnelige form. Om det fortsatt eksisterer ekte santalhunder i India er imidlertid uavklart. Den indiske pariahunden har også gitt opphav til fellesbetegnelsen pariahund.
Indiske pariahunder lever i nær tilknytting til befolkningen, uten å være eiet av noen. Den formerer seg fritt og livnærer seg av rester etter befolkningen, skadedyr og kadavre dem måtte komme over. Utseendet er uensartet, selv om flertallet ser ut til ha et spisshundpreg.
Senja Rutebil
Senja Rutebil er et selskap som ble etablert i 1935. Selskapet har kontor i Vangsvik i Tranøy kommune på Senja. Det var brødrene Erling og Johannes Hansen som stiftet selskapet.
Senja Rutebil var et rutebilselskap som startet opp rutebiltrafikk på alle deler av Senja etter hvert som veinettet ble bygd ut. De fleste rutene gikk til og fra Finnsnes på fastlandet.
Selskapet startet med en bil i 1935. Det var en Diamond 7-seter. I 1937 kom første buss, en 18-seter. Bussen kom med båt. Karosseriet ble bygd hos Kaarbøe i Harstad. Den gikk inn i ruta Vangsvik - Svanelvmo - Silsand - Gibostad. Veiene var så dårlig at det var opphold i trafikken vinterstid.
Antall vogner økte fra 32 til 46 i tidsrommet 1970-1975. I 1978 hadde Senja Rutebil 48 helårs ansatte, 34 busser, sju lastebiler og to andre kjøretøyer.
I tillegg til rutekjøring drev Senja Rutebil i mange år langtransport med vogntog, og drev turbusser i inn- og utland. Dessuten drev selskapet verksted i Vangsvik. Nybygg stod ferdig i 1961. Selskapet hadde busser og lastebiler av ulike merker, men Mercedes-Benz har likevel dominert i alle år.
Troms fylkeskommune lyste ut konkurranse om anbud på busstrafikken på Senja i 2009. Senja Rutebil tapte konkurransen og 1. oktober 2010 ble rutetrafikken overtatt av Cominor. Senja Rutebil mistet dermed det meste av sin aktivitet, men drev videre med turbusskjøring og verksted.
Sony Center
Sony Center er en franchise-kjede som selger nesten bare Sony-produkter. Kjeden er uavhengig av, og drives ikke av Sony, men i samarbeid. Kjeden er verdensomspennende, men heter Sony Style i noen land. I Norge hadde kjeden åtte butikker over hele landet.
Ingeniørgeologi
Ingeniørgeologi er et fag som er beslektet med geoteknikk og geologi. Det er en geologisk vitenskap anvendt på ingeniøroppgaver for å forsikre om at de geologiske forholdene på et sted er forsvarlige til byggverk med hensyn til lokalisering, utforming, konstruksjon, drift og vedlikehold. Når bruer, hus og andre byggverk skal settes opp, må først grunnen undersøkes. Ingeniørgeologen kartlegger blant annet sprekker og svakhetssoner i berggrunnen for å avgjøre om grunnen er istand til å bære en tung konstruksjon. Ingeniørgeologer undersøker og gir geologiske og geotekniske anbefalninger, analyse og utforming. De ingeniørgeologiske studiene kan gjøres under planleggingen, miljøvern-analysen, utformingen av ingeniøroppgaver eller konstruksjonsfasen av prosjekter, og under etterarbeider og forensic-faser av prosjekter.
Typiske arbeidsoppgaver
Arbeidstyper kan være geologiske katastrofer, geoteknikk, materialegenskaper, skred og helningsstabilitet, erosjon, flom, uttørking, seismiske undersøker osv. Ingeniørgeologiske undersøkelser er utført av geolog eller ingeniørgeolog som har utdannelse og arbeidserfaring fra gjenkjennelse og analyse av geologiske katastrofer og spesielle geologiske forhold. Deres hensikt er å beskytte liv og eiendom mot ødeleggelse og å løse geologiske problemer.
Arktisk ålebrosme
Arktisk ålebrosme (Lycodes frigidus) er en fiskeart i gruppen ålekvabber. Den blir opptil 69 cm lang og lever fra 475-3000 meters dyp. Føden består hovedsakelig av krepsdyr som den finner på bunnen, men den spiser også fisk.
Ingeniørgeologi
Ingeniørgeologi i Norge
Den nye Svinesundbrua ble bygget i etterkant av ingeniørgeologiske undersøkelser for å avklare hvilke belastninger og forhold må være tilstede for at grunnen under brua kan svikte.
Jernbanetunnelen fra Oslo til Lillestrøm, Romeriksporten: Undersøkelselser i forkant av byggingen, forutså ikke graden av drenering av flere tjern og småvann i Østmarka (spesielt Nordre Puttjern ) som utbyggingen førte til.
Innsynkning av havbunnen på Ekofiskfeltet som følge av produksjon av olje viser at menneskelig aktivitet kan gi uforutsette konsekvenser. (Oljeplattformene der måtte heves flere meter for å tilfredsstille kravet om å kunne tåle en såkalt hundreårsbølge.)
La Gazzetta dello Sport
La Gazzetta dello Sport er Italias største dagsavis viet til idrett. Det er også verdens eldste sportsavis og ble stiftet 3. april 1896.
Gazzetta sponser Giro d'Italia, og ledertrøya i dette rittet har sin rosa farge fra avisen.
Fotball, og især serie A og B, tar det meste av dekningen, men også sykling, basketball og motorsport får bred dekning.
Elskede Sputnik
Elskede Sputnik (スプートニクの恋人 – Spūtoniku no koibito) er en roman av Haruki Murakami, utgitt i Japan i 1999. Romanen ble utgitt på norsk på Pax Forlag i 2010, oversatt av Magne Tørring.
Handling og temaer
Romanen beskriver et trekantdrama mellom jeg-fortelleren K, en ung jente som ønsker å bli forfatter, Sumire, og en eldre kvinne, Miu. K elsker Sumire, Sumire elsker Miu og Miu kan ikke elske noen. Viktige temaer i romanen er ensomhet, forstillelse og vanskelighetene med å i det hele tatt bli virkelig kjent med andre mennesker.
New Zealand-papegøyer
New Zealand-papegøyer (Strigopidae) er en familie med mellomstore papegøyefugler som er endemiske for New Zealand. Familiegruppen består av tre nålevende arter (fire taxa), fordelt i de to slektene Nestor og Strigops.
Beskrivelse
New Zealand-papegøyer har hovedsakelig en variert grønn fjærdrakt som gir fuglene god kamuflasje i habitat. Artene varierer i størrelse fra mellomstor til stor, der vekten er mer dominerende enn lengden på fuglene. Kakapo er i så måte verdens tyngste papegøyefugl. Den mangler flygedyktighet og er tilpasset livet på bakken, selv om den kan klatre og glideflyge over korte distanser. Kea er tilpasset både subtropiske og alpine forhold, og migrerer mellom ulike elevasjoner avhengig av årstiden. New Zealand-papegøyer skiller seg også fra andre papegøyefugler gjennom ikke å praktisere monogami, noe som ellers er vanlig. En av artene (kea) praktiserer polygyni, mens en annen (kakapo ) ser ut til å praktisere en form for polygynandri. Dette gir støtte til Strigopidae som en egen (og svært gammel) gruppe, men det er forsatt knyttet usikkerhet til systematikken.
Artene er i varierende grad truet av utryddelse og står oppført på IUCNs rødliste. Alle omhandles dessuten av CITES liste I og II.
Inndeling
Den utdødde gullkakaen (N. productus) var svært nært beslektet med kaka (N. meridionalis), men den blir akseptert som en selvstendig art av nesten alle faglige autoriteter. Noen mener imidlertid at den var en underart; N. m. productus.
Taksonomi
Den systematiske inndelingen av papegøyefugler har vært gjenstand for debatt og endringer opp gjennom årene. Selv artsbegrepet har blitt debattert. I 2005 fant en gruppe forskere ut, at Strigopidae (New Zealand-papegøyer) var søstergruppen til alle andre papegøyefugler, og fuglene ble skilt som egen familiegruppe; Strigopidae. Dette støttes nå av stadig flere.
Tidligere var det vanlig å dele papegøyefugler inn i kun to undergrupper; kakaduer (Cacatuidae) og parakitter (Psittacidae). Stadig flere velger imidlertid å dele dem inn i tre grupper, som i fylogenien nedenfor og i henhold til de Kloet & de Kloet (2005) og Homberger (2003). I denne inndelingen har papegøyefuglene på New Zealand blitt skilt ut som egen familiegruppe, kalt New Zealand-papegøyer (Strigopidae). Dette støttes også av Christidis & Boles (2008) og del Hoyo og Collar (2014).
Nyere forskning viser at New Zealand-papegøyer trolig var den første gruppen som splittet fra gruppen med alle papegøyefuglene, tett fulgt av gruppen med kakaduer. Det har gjenstått å avklare om både Strigops og Nestor hører til i familien Strigopidae (Gill m. fl., 2010 ) eller om de må rankes i superfamilien Strigopoidea (Joseph m. fl., 2012 )). I det ny omfattende bokverket «HBW and BirdLife International Illustrated Checklist of the Birds of the World» anerkjennes begge slektene som en del av Strigopidae.
Pneumocystis-pneumoni
Pneumocystis-pneumoni eller pneumocystose (PCP) er en form for lungebetennelse forårsaket av pneumocystis jirovecii. Infeksjonen er opportunistisk, det vil si at den bare alvolig rammer de med svekket immunforsvar. Blant friske er infeksjonen ufarlig og vanlig. Den smittes antagelig via luften.
Den er et vanlig tegn for Hiv-infiserte på at sykdommen har videreutviklet seg til Aids. Etter hvert som Hiv-behandling har blitt bedre, har sykdommen blir mindre vanlig blant Hiv-infiserte, men den er fortsatt vanlig blant andre med svekket immunforsvar, blant annet kreftsyke som går på cellegift eller immundempende medisiner.
Symptomene inkluderer gradvis økende tungpust, tørrhoste og lav feber. Diagnose kan stilles via røntgenbilder, ettersom infeksjonen ofte er lett gjenkjennelig, men det skal også påvises gjennom prøve fra lungevæske.
Behandling innebærer å kurere infeksjonen gjennom antibiotika. En sulfametoksazol-trimetoprim-blanding er vanligvis brukt for å bekjempe infeksjonen, med mindre pasienten er allergisk. Ellers brukes andre former for antibiotika.
Matt Serra
Serra begynte å praktisere kampsport i tidlig alder, først studerte han kung fu. På 1990-tallet begynte han å trene brazilian jiu-jitsu under Renzo Gracie og fikk sitt svart belte i mai 2000, den første amerikaner til å gjøre det under Renzo. Og Serra er utrolig nok en av to som har klart å bekjempe Georges St. Pierre.
Alfaceller
Alfaceller er en type celle r som finnes i de Langerhanske øyene i bukspyttkjertelen. Alfacellene er ansvarlige for produksjon og utskillelse av glukagon, som skilles ut ved lavt blodsukker. Glukagon syntetiseres som proglukagon og bearbeides intracellulært, før det skilles ut i vesikler til blodbanen. Aminosyre r stimulerer alfacellene til glukagonproduksjon, mens glukose hemmer produksjonen.
Carl Johan Jacobsen
Carl Johan Jacobsen (født 2. november 1907 i Oslo, død ved skyting 8. september 1942 ved Trandumskogen ) var en norsk bryggearbeider, sabotør og motstandsmenn mot det nasjonalsosialistiske Tyskland.
Han var medlem av Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Jacobsen under dekknavnet «Karlsen».
Bye & Rønning
Bye & Rønning er en norsk humoristduo bestående av Anders Bye og Jon Niklas Rønning som har laget underholdning for div. teatre og NRK siden 2005.
Carl Johan Jacobsen
Jacobsen deltok i sprengningen av Oslo Østbanestasjon 1. februar 1942.
Bye & Rønning
Historien
De møttes på en fellesaudition ved Nissenrevyen på Hartvig Nissens skole i Oslo i 1997 da Jon gikk siste året og Anders på første året og fant etterhvert tonen og begynte å skrive sammen i Ekeberg i 1999 og startet sitt første radioprogram i 1999 i de første årene opplevde Jon og Anders stor suksess både som duo og som trio (sammen med Paul Håvard Østby) og de ble nominert til Komiprisen 2003 i kategorien Årets nykommere. Rett før nyttår i 2005 fikk de tilbud om å lage seks episoder for NRK2, i serien Usett og Bye & Rønning Show ble en seersuksess og serien kom på DVD senere samme år og fikk faste innslag i Kjempesjansen og avsluttet året som programledere for nyttårskavalkaden på NRK1, samme år hadde de enorm suksess med Bye & Rønning prøver keiserens nye klær på Latter og showet innkasserte Komiprisen 2006 i kategorien Beste forestilling - Scene og Anders vant i tillegg prisen for Beste mannlige artist, revy og komedie. I 2007 var de tilbake med et nytt TV-show med navn Hjemme hos Bye & Rønning med parodierer på bl.a. Bjørn Floberg, Lars Lillo-Stenberg, Marit Larsen, Bertine Zetlitz, Thomas Dybdahl, Thor Hushovd og Harald Heide-Steen jr. og innslag som Bak fasaden, Ungdomseksperten og Flyplassen. Serien ble regissert av Kim Strømstad og serien ble utgitt på DVD i 2008, i tiden etter gikk tiden mest til sceneshow på Latter og Grimstad men duoen fikk landeplager på løpende bånd med Madcon, Alexander Rybak og a-ha-parodier somrene 2008 og 2009 på P4 og Anders Bye hadde samme år enorm suksess med VGTV-serien Fanthomas hvor han hadde stemmen til hovedpersonen Jan Thomas og mange flere, VGTV-serien ble senere utgitt på DVD og Anders vant Komiprisen 2009 for Årets morsomste – Publikumspris. Høsten 2010 opplevde duoen en ny suksess med showet Bye & Rønning redder verden på Latter med fullt band. Showet har blitt sendt på NRK opptil flere ganger til svært gode seertall og showet fikk terningkast 5 i VG og de vant Komiprisen 2011 i kategorien Årets nummer for Jobs bok. Våren 2011 opplevde Anders Bye en ny suksess på VGTV med serien Sex og SingelSiv hvor han igjen hadde stemmen til hovedpersonen og mange andre kjente personer. I 2012 var Bye & Rønning tilbake på NRK med serien Bye & Rønning med NRK-veteran Helge Lyngstad som regissør til duoens store glede og med herlige parodier, musikkvideoer og innslag som Førkveld, Åndenes makt, P1, Filmbonanza, Reisen til popstjernen og mange flere. I 2014 ble TV-serien Bye & Rønnings beste sendt på NRK og oppsummerer duoen gjennom 10 år. Anders Bye har i det siste året opplevd ny suksess med stemmen til Arve Opsahl i Gjensidige's Olsenbanden-reklamer
Tverrvatnet
Tverrvatnet er en innsjø i Rana kommune på Helgeland i Nordland.
Howie Dorough
Howie Dorough, egentlig Howard Dwaine Dorough, (født 22. august 1973 i Orlando, Florida) er en amerikansk sanger. Han er et av medlemmene i Backstreet Boys.
Argentinas Grand Prix
Argentinas Grand Prix er et Formel 1-løp som første gang ble arrangert på Autódromo Oscar Alfredo Gálvez-banen i 1953. Siden den gang har det blitt arrangert 19 ganger til.
Vinnere av Argentinas Grand Prix
Løp markert med rosa bakgrunn var ikke en del av Formel 1-verdensmesterskapet.
Tverrvatnet
Elva Tverråga, som renner ut i Ranelva ved Tveråneset i Mo i Rana, har sitt utspring her. Vatnet ligger 501 moh. og er ca. 1,5 km² stort. Tverrvatnet ligger i et turområde som særlig på vinterstid er populært, og det ligger mange hytter i området rundt det. Europavei 12 går langs østsida av vatnet.
Tishomingo County
Tishomingo County er et fylke i den amerikanske delstaten Mississippi. Etter tellingen i 2013 var befolkningen 19 529, som er en økning med 4 581 siden 1970. Administrasjonssenteret ligger i Iuka.
Arequipa (region)
Arequipa er en region i det sørlige Peru. Den grenser til regionen Ica, Ayacucho og Cusco i nord, til Puno i øst, til Moquegua i sør og til Stillehavet i vest. Regionhovedstaden er byen Arequipa.
Politisk inndeling
Regionen er delt inn i følgende 8 provinser, som igjen er delt inn i til sammen 109 distrikter.
Alexandre av Belgia
Alexandre av Belgia (Alexandre Emmanuel Henri Albert Marie Léopold, født 18. juli 1942 i Laken, død 29. november 2009 i Sint-Genesius-Rode) var en belgisk prins. Han var det eldste barnet til kong Leopold III i hans ekteskap med Lilian Baels, prinsesse av Réthy. Han var yngste halvbror til Baudouin I av Belgia, Albert II av Belgia og prinsesse Josephine-Charlotte av Belgia. Han tilhørte huset Sachsen-Coburg-Gotha.
I mars 1991 giftet han seg med den to ganger fraskilte Lea Inga Dora Wolman (1951–), men giftemålet ble først offentliggjort i 1998. Hans mor prinsesse Lilian var ikke tilfreds med alliansen, så derfor unnlot hun å invitere prinsesse Lea ved sammenkomster.
Alexandre døde i 2009 og etterlot seg hustru og to stebarn. Han ble begravet i et kapell ved den kongelige krypt i Vår Frue kirke i Laeken.
VM i friidrett 2009 – 1500 meter kvinner
Øvelsen 1500 meter damer ved VM i friidrett 2009 ble avholdt på Olympiastadion i Berlin mellom 18 og 23. august.
Norge var ikke representert i øvelsen.
Forsøksheat
Kvalifisering: First 6 in each heat (Q) and the next 6 fastest (q) advance to the semifinals.
Sonja Kohn
Sonja Kohn (født Türk 5. august 1948 i Wien) er en østerriksk bankier.
Biografi
Kohn ble født av jødiske overlevere fra Holocaust i Øst-Europa. Hun vokste opp i Wien. På 1970-tallet startet hun en import- og eksportvirksomhet sammen med sin ektemann Erwin Kohn og flyttet til Milano i Italia.
Yellow Book
Yellow Book var et viktig litterært tidsskrift i Storbritannia som utgitt mellom 1894 og 1897 av Elkin Mathews og John Lane, senere av John Lane alene. Redaktøren var amerikaneren Henry Harland. Tiåret ble døpt «det gule 1890-tallet» på grunn av tidsskriftet.
VM i friidrett 2009 – 1500 meter kvinner
Semifinaler
Kvalifisering: Utøverne som kom blant de 5 første i hvert semifinale var direktekvalifisert til finalen og ellers de 2 utøverne med de raskeste tidene gikk videre til finalen.
Yellow Book
Yellow Book var det ledende britiske tidsskrift på 1890-tallet, og til en viss grad ble det assosiert med den estetiske bevegelsen og til dekadanse. Bladet inneholdt en rekke litterære og kunstneriske genrer: poesi, noveller, essayer, bokillustrasjoner og reproduksjoner av malerier. En grunn til bladets suksess var på grunn av de nye fotomekaniske metodene for reproduksjon som gjorde det mulig å spre tegninger og illustrasjoner i høyt opplag.
Sonja Kohn
Biografi
På 1980-tallet bodde hun en tid i New York City og jobbet som aksjemegler for Merrill Lynch.
I 1994 grunnla hun Bank Medici i Wien. Ett år senere flyttet hun til Monsey i delstaten New York, hvor det var et stort ultraortodoks jødisk samfunn. Familien Kohn grunnla et lite meglerfirma, Eurovaleur Inc. I New York City ble hun kjent som "Østerrikes kvinne på Wall Street." Kohn begynte først å investere etter å ha vært hjemme for å oppdra sine fem barn.
I 1990-årene flyttet de tilbake til Wien. Bank Medici ble relansert i 2003 som et aksjeselskap. Hun er aksjonær i 75 prosent og leder av bankens representantskap.
Hun var også konsulent for Wien Stock Exchange frem til 2006, og var medlem av representantskapet for den italienske banken Finlombardia.
Idre og Særna
Historie
Fjellbygdene Idre og Særna ble regnet til Norge fra rikssamlingen. Frem til reformasjonen i Danmark-Norge i 1536 sognet Idre og Særna til like med de tilgrensende øvre bygdene av Østerdalen kirkelig inn under Hamar bispedømme. Reformasjonen i 1536 medførte imidlertid at erkebiskopen og biskopene ble fjernet, og det tidligere Hamar bispedømme ble fra da av en del av Oslo bispedømme. Dette forhold bidrar til å forklare det isolerte forholdet mellom og den svake tilknytningen til bygdene i Idre og Særna og den øvrige delen av landet, da Idre og Særna uten noe tilløp til motstand fra folket der ble okkupert og i praksis gjort til en del av Sverige i 1644.
Fra 1503, da Norge administrativt ble inndelt i fire såkalte slottslen, sorterte Idre og Særna under Akershus len. Lensordningen innebar at de landskapene som inngikk i slottslenene ble styrt av lensherren på vegne av kongen i København. Omkring 1560 var Idre og Særna ett av i alt ni underlen eller futedømmer, som sammen med de øvrige delene av Akershus len utgjorde Akershus hovedlen.
Under Hannibalfeiden ble området i 1644 okkupert av Sverige etter oppdrag fra og velsignet av den svenske dronning Christina som hadde fått det svenske Rikstyret til å godta et slikt innfall i Norge. Okkupasjonsstyrken var anført av den svenske presten Daniel Buskovius. Han ankom kirken i Særnadalen sammen med 200 væpnede bønder fra Dalarna og Älvdalen med oppdrag av Riksstyret gjennom landshøvdingen i Falun om å overtale folket i Særnadalen til å sverge troskapsed til den svenske tronen. Problemet fra norsk side var at befolkningen i Særnadalen ikke hadde mottatt sakristiet på mer enn hundre år, og således var glemt av den dansk-norske riksstyrelsen. Det er grunn til å tro at om Norge ikke hadde vært i union med Danmark, hadde håndhevelsen over denne utposten i riket vært sterkere, og disse bygdene hadde fremdeles tilhørt Norge. Det var en feilaktig oppfatning av at Idre og Særna tilhørte Herjedalen, og således ble avstått av Norge i 1645, men disse fjellbygdene var en del av Hedmark og derved lovstridig okkupert av Sverige, inntil 1751 da disse bygdene ble avtalemessig lagt til Sverige.
Dette forløp etter det man vet uten det minste tilløp til motstand. Daniel Buskovius hadde imidlertid en fullmakt i bakhånden til å dersom kravet om å underlegge seg svensk lag och rett og sverge troskapsed til den svenske kronen som en del av kongeriket Sverige ikke ble etterkommet av bygdefolket. Hvorvidt innholdet i denne fullmakten ble bekjentgjort for folket i bygdene der, forteller kildene intet om, men det forhold at Daniel Buskovius ankom Særnadalen som anfører av en væpnet overmakt, talte nok sitt eget språk. Det er vel heller ikke usannsynlig at det var vel kjent blant bygdefolket om de herjingene svenske tropper tidligere hadde foretatt både i Jemtland og særlig i Herjedalen som svar på motstand fra bøndene ved tidligere innfall der.
Da Buskovius sammen med sin styrke på 200 mann ankom Særnadalen etter fire dagsmarsjer, innbød han folket til gudstjeneste i den gamle stavkirken i Særnadalen allerede den påfølgende søndagen, og forrettet både nattverd og dåp. Det hadde da ikke vært forrettet gudstjeneste i Særnadalen på mange tiår. Buskovius skrev selv i kirkeboken om gudstjenesten og hvordan den forløp. Særlig bemerket han hvor uvant allmuen var med gudstjenester, og ellers om tildragelser mens han døpte både små og storvokste barn.
Forøvrig beskrev han Idre og Særna som særdeles grisgrendte områder, og folket der som uopplyst og fattig. Den gamle stavkirken som stod der ble snart revet, og en ny kirke, Särna gammelkyrka bygd av svenskene. Den ble reist der den gamle stavkirken stod, og inneholder i dag en beskrivelse av de hendelsene som gjorde disse norske områdene til en del av Sverige.
Sonja Kohn
Biografi
I 2015 grunnla Kohn BestFit som sin andre digitale satsning etter FundsWorld, en plattform for distribusjon av verdipapirfond med bankkonsernet Intesa SanPaolo.
Tilknytning til Bernard Madoff
Kohn møtte Bernard Madoff i 1980-årene mens hun jobbet som megler hos Merrill Lynch i New York. Bank Medici kanaliserte midler fra investorer til Madoff, og Bank Medici var investeringsforvalter for blant andre Thema Funds. Som godtgjørelse for å skaffe investorer ble Medici godskrevet 4,6 millioner Euro fra Thema International Fund i 2007.
Idre og Særna
Historie
Da Buskovius hadde holdt gudstjeneste i Særnadalen kirke, vendte han om etter å ha sendt bud rundt til bygdelagene i området om å avlegge troskapsed til den svenske kronen.
Sonja Kohn
Tilknytning til Bernard Madoff
I 1992 introduserte Kohn Madoff for Mario Benbassat, grunnlegger av Genevalor Benbassat & Cie, og hans to sønner i New York, som en mulig kilde til nye investormidler for Madoff. Genevalor satte opp fem europeiske feederfond, inkludert 1,1 milliarder dollar i det irske fondet Thema International Fund opprettet av Thema Asset Management, et British Virgin Islands-basert selskap som var 55 prosent eid av Genevalor, og som investerte nesten 2 milliarder dollar med Madoff. Thema International betalte avgifter på 1,25 % (13,75 millioner dollar per år) til Genevalor Benbasset & Cie. The Wall Street Journal rapporterte i desember 2008 at selskapet ble sagt å være en nøkkelaktør for kanalisering av investeringer i Bernard Madoff sin Ponzi-svindel.
Kohn holdt en lav profil etter avsløringen av Madoff sitt gigantbedrageri. Hun uttalte i en e-post datert 14. januar 2009 til Bloomberg News at hun ikke regnet seg som medskyldig, men at hun var ført bak lyset av Madoff som alle andre. Madoff var ikke en venn og betrodde seg ikke til henne, skrev hun. Hun nektet for å ha deltatt i et «bedrageri som ødela liv, sparepenger og selskaper». Etter dette besluttet Bank Medici 19. mars 2009 å avvikle all bankvirksomhet og å gi fra seg banklisensen. 10. desember 2010 ble Kohn saksøkt av Irving H. Picard, bobestyrer for eiendeler beslaglagt av domstolen fra Bernard Madoff, for 19,6 milliarder dollar. Picard hevdet at hun overførte «milliarder» av investordollar til Madoff mot 62 millioner dollar i provisjon. Dette var et av en lang rekke søksmål som ble anlagt mot Madoff-investorer og påståtte samarbeidspartnere før den toårige foreldelsesfristen som kreves av amerikansk sivil lov utløp 11. desember 2010.
Idre og Særna
Historie
Siden da har Idre og Særna vært en del av Sverige, både verdslig og kirkelig, men det var ikke før grensetraktaten av 1751 at Norge formelt sett oppgav disse tidligere grensebygdene.
Sonja Kohn
Tilknytning til Bernard Madoff
Ved Queen's Bench Division i britisk høyesterett i november 2013 avviste dommer Andrew Popplewell alle krav mot Kohn inngitt av likvidatorer i Madoff Securities International Ltd. Dommeren kritiserte måten saken hadde blitt forfulgt på, samtidig som han berømmet Kohn for å fremstått med verdighet og beherskelse. I september 2017 gikk Thema International Fund med på å betale 687 millioner dollar i et forlik for å frigjøre seg fra bobestyrerens søksmål.
Idre og Særna
Eksterne lenker
Buskoviusstenen
Yellow Book
Aubrey Beardsley var tidsskriftets første kunstredaktør, og han har fått æren for ideen med det heftige gule omslaget og dets assosiasjon til fransk fiksjon i perioden. Beardsley skaffet innslag av kunstnere som Charles Conder, John Singer Sargent, Walter Sickert og Philip Wilson Steer. Det litterære innholdet var ikke mindre fornemt og de forfatterne som bidro i løpet av de tre årene det eksisterte inkluderte følgende:
Selv om Oscar Wilde aldri utga noe som helst i tidsskriftet ble det likevel forbundet med ham ettersom Beardsley hadde illustrert hans skuespill Salomé, og fordi han var på vennskapelig fot med de fleste bidragsyterne. Kort tid etter at Wilde ble arrestert i april 1895 fikk Beardsley sparken som tidsskriftets kunstredaktør. Hans stilling ble overtatt av utgiveren John Lane, assistert av en annen kunstner, Patten Wilson.
Selv om noen kritikere har konkludert med at kvaliteten på innholdet dalte etter at Beardsley forlot tidsskriftet og Yellow Book ble en arena for å promotere John Lanes egne forfattere var det likevel opprettholdt en høy standard på både det litterære som det kunstneriske innholdet helt til det gikk inn våren 1897. Et merkbart trekk var at kvinnelige forfattere og illustratører fikk slippe til. Blant disse var Ella D'Arcy og Ethel Colburn Mayne som begge også fungerte som Harlands redaktører. I tillegg bidro også George Egerton, Rosamund Marriott Watson, Ada Leverson, Netta og Nellie Syrett, og Ethel Reed.
Yellow Book var ulike andre samtidige tidsskrifter ved at det kom ut i sjirtingsbinding og hadde et markant skille mellom litteratur og billedkunst i innholdet. Det var kun i ett eller to tilfeller at disse var forbundet. Det innholdt heller ikke føljetonger, og hadde ingen reklame unntatt for utgiverens liste.
En fullstendig utgivelse av de tretten utgavene kan finnes på de fleste engelske akademiske og til dels i de offentlige bibliotek selv om mange av disse er opptrykk fra 1900-tallet av Lane og andre utgivere. En veiviser til tidsskriftets innhold finnes i boken The Yellow Book: A Checklist and Index av Mark Samuels Lasner, ble utgitt i 1998.
Kraków złoty
Kraków złoty var en valuta som ble benyttet i Fristaden Kraków i årene mellom 1835 og 1847. Den var delt i 30 groszy.
Da Kraków ble inkorporert i Østerrike i 1846, ble østerriksk gylden innført også i Kraków. Vekslingsraten ble satt til 1 gylden = 4 złote og 12 groszy.
Verneda Thomas
Verneda Thomas (født 21. juni 1936, død 30. mars 2016) var en amerikansk volleyballspiller og høydehopper.
Hun representerte USA under Sommer-OL 1964 i Tokyo, hvor hun ble nummer 5.
Artificial Hallucination
Artificial Hallucination er den japanske gruppa Schwarz Steins andre og siste album, og ble utgitt den 25. februar 2004.
Anders Hornslien
Hornslien var vararepresentant til Stortinget fra Oslo i periodene 1993–1997 og 1997–2001 og møtte fast for statsrådene Bjørn Tore Godal og Jens Stoltenberg 1993–1997 og 2000–2001. Etter å ha forlatt politikken har han jobbet for TV og radio, henholdsvis Metropol TV og Kanal 24.
El Salvador under Sommer-OL 2000
El Salvador under Sommer-OL 2000. Åtte sportsutøvere, fire menn og fire kvinner fra El Salvador deltok i seks sporter, bueskyting, judo, skyting, svømming, sykling og vektløfting under Sommer-OL 2000 i Sydney. Det var sjuende gangen som El Salvador deltok i et sommer-OL, de vant ikke noen medaljer.
Anders Hornslien
Fra 1986 til 1989 gikk han på Lambertseter videregående skole.
Hornslien er åpent homofil, og var verdens første parlamentsmedlem til å inngå homofilt partnerskap i 1996 med tidligere statssekretær og partifelle Vidar Ovesen. For dette har han også opplevd trakassering.
I mars 2014 ga Hornslien ut boka Roma - 100 unike opplevelser på Kagge Forlag. En personlig Roma-bok med 100 anbefalinger basert på at Hornslien har bodd i Roma siden 2005. Boka lå fire uker på bestselgerlistene i 2014. Han er siden 2009 partner i selskapet Italian Escape som driver firma- og gruppeturer og guidede tematurer i Italia.
Amance (Meurthe-et-Moselle)
Befolkningsutvikling
Antall innbyggere i kommunen Amance
Tunica County
Tunica County er et fylke i den amerikanske delstaten Mississippi.
Countyet tilhører geografisk og kulturelt Mississippi Delta.
Svein Fanebust
Svein Fanebust (født 23. desember 1953) er en norsk næringslivsleder som var administrerende direktør i Coop Norge fra 2013  til februar 2015. Han hadde på dette tidspunktet vært administrerende direktør i datterselskapet Coop Norge Handel i 12 år, en stilling han beholdt samtidig med lederstillingen i morselskapet. Fanebust har arbeidet lenge i Coop, både i samvirkelagene og i fellesorganisasjonen.
Som sjef for Coop Norge har Svein Fanebust gjennomført flere store endringer og oppkjøp. Han var for eksempel en sentral aktør i beslutningsprosessen som ledet fram til oppkjøpet av ICAs norske butikker for 2,5 milliarder kroner i oktober 2014. Dette oppkjøpet er ennå ikke blitt godkjent av de norske konkurransemyndighetene.
Den 9. februar 2015 sendte Coop Norge ut en pressemelding hvor de melder at Fanebust fratrer sin stilling med umiddelbar virkning av helsemessige årsaker.
Mochudi Centre Chiefs
Mochudi Centre Chiefs SC er en fotballklubb fra Botswana fra byen Mochudi.
Jondalsbrua
Jondalsbrua er en foreslått veiforbindelse over Hardangerfjorden mellom Jondal på sørøstsiden og Tørvikbygd i Kvam på nordvestsiden av fjorden.
Ved Hardangerbruas åpning i august 2013 fikk Hardangerfjorden sin første fergefrie fjordkrysning, men plasseringen i Indre Hardanger har fått mye kritikk, angivelig er nytteverdien begrenset med den plasseringen som broen har fått. Den er riktignok av stor betydning lokalt, men liten i regionalt og nasjonalt perspektiv.
Det er sagt at en bro i Ytre Hardanger i større grad vil bli gjennomfartsåre for transporten mellom regioner og landsdeler, spesielt med den planlagte tunnelen forbi Røldal (Røldalstunnelen).
Den smaleste delen av denne delen av Hardangerfjorden ligger mellom Belsneset i Jondal og Høgebjørgodden syd for Tørvikbygd, her er fjorden ca 1,6 km bred. Til sammenligning er fjorden ca 1,3 km der Hardangerbrua ligger.
Reidar Hansen
Han var sabotør og aktiv i motstandsbevegelsen mot nazistene under andre verdenskrig, og ledet Vågårdsgruppa som var ei undergruppe av Osvald-gruppa. Brødrene hans, Georg og Karsten Hansen var aktive i den samme gruppa.
De viktige jernbanebroene på Hen, Hval og i Skjærdalen ble sabotert ei uke etter pinsen i 1944 sammen med Osvald-gruppene fra Haug/Viul og Modum. Dette førte til at nazistene satte inn store ressurser på å få stoppet sabotasjeaksjonene til Osvald-gruppene på Ringerike.
Da Reidar Hansen, Georg, lillebroren Karsten (født 1925) og Jon Fines ble tatt til fange 9. juni 1944 klarte Georg å flykte. Georg ble tatt til fange en gang til, 31. oktober, og klarte igjen å flykte ved å hoppe av lastebilen mens den kjørte ved Langerudtoppen nær Nymoen. Han overlevde, men fikk kulehull i klærne da vaktene skjøt etter han. Etter dette lå han i dekning resten av krigen hos familiemedlemmer på Skjerva i Lunner. Karsten på 18 år ble satt på dødscelle på Akershus festning og forhørt og torturert i 80 dager. Uvisst av hvilken grunn ble han overført til Grini fangeleir og senere til Mysen fangeleir fram til krigens slutt i mai 1945. I 2013 ble Karsten hedret av den rød-grønne regjeringen sammen med andre krigsveteraner fra Osvald-gruppa som fortsatt var i live. Georg hadde falt bort noen år tidligere.
Reidar Hansen ble overført Akershus 10. juni 1944 som «fange nr. 9363», før han 5. september ble sendt via Victoria terrasse til Trandum. Der ble han samme dagen skutt, i lag med Georg Jenserud, Johan Karelius Moen og Helge Olsen fra den andre Osvald-gruppa på Ringerike; Haug/Viul-gruppa. Hansen er begravet på Haug kirkegård.
Forfatningsfiendtlighet
Forfatningsfiendtlighet er motstanden mot forfatningsordningen i et land. Som juridisk begrep er forfatningsfiendtlighet kjent fra Forbundsrepublikken Tyskland (ty. Verfassungsfeindlichkeit), der det betegner grupper og personer som avviser Forbundsrepublikken Tysklands frihetlig-demokratiske grunnordning. F.eks. blir kommunistiske grupperinger regnet som forfatningsfiendtlige i Tyskland, da de ønsker å erstatte demokratiet i Forbundsrepublikken Tyskland med et diktatur. Forfatningsfiendtlighet er grunnlag for overvåkning eller observasjon fra Bundesamt für Verfassungsschutz eller de 16 Landesämter für Verfassungsschutz. Dersom en gruppe arbeider for å avskaffe den frihetlig-demokratiske grunnordningen betegnes den som forfatningsstridig og kan forbys. Politiske partier kan bare forbys av den føderale forfatningsdomstolen. Andre organisasjoner kan forbys av de enkelte delstatenes innenriksministre eller av den føderale innenriksministeren.
Malmefjorden
Malmefjorden er en fjordarm av Frænfjorden i Hustadvika kommune i Møre og Romsdal. Fjorden strekker seg fire kilometer mot sørøst inn til Malme ved enden av fjorden.
Fjorden har innløp mellom Sommarnes i vest og Skoften i øst. Fjorden går først sørover, men svinger raskt østover ved Sandsbukta. På nordsiden av fjorden ligger fjellet Skoften (368 moh), mens Røssholfjellet (586 moh) ligger på sørsiden.
Fylkesvei 215 går langs hele sørsiden av fjorden.
Mary Jo Peppler
Mary Jo Peppler (født 17. oktober 1944) er en amerikansk volleyballspiller.
Hun representerte USA under Sommer-OL 1964 i Tokyo, hvor hun ble nummer 5.
BibTeX
BibTeX (skrevet ) er referansehåndteringsprogramvare for å formatere lister av referanser. Verktøyet BibTeX benyttes vanligvis sammen med systemet LaTeX. Navnet er et teleskopord bestående av ordet bibliografi og navnet på det typografiske programmet TeX.
Sent i november
Sent i november (svensk Sent i november) er en roman fra 1970 av den finske forfatteren Tove Jansson; det er den niende og siste av bøkene om Mummitrollet. Boka utkom på norsk i 1971, oversatt av Gunnel Malmström.
Tove Jansson skrev denne boken den samme sommeren som moren Signe Hammarsten-Jansson (1882–1970) døde, og den er preget av at både Mummitrollet og andre innbyggere i Mummidalen må klare livet uten Mummimamma. Jansson har sagt at «Pappan och havet og Sent i november ikke er barnebøker. Men det finnes også barn som liker de bøkene aller best.»
Handling og tema
Handlingen foregår parallelt med den forrige boken, Pappaen og havet. Ingen fra mummifamilien er med i handlingen. Boken har blitt beskrevet som «bipersonenes roman». Boken er uten den frykten for brå katastrofer som ellers preger mummibøkene; her er det lagt vekt på langsom utvikling hos hovedpersonene.
Det er sent på høsten, en årstid Jansson bruker som en metafor for forvandlinger ; på grunn av mørket og lengsel søker Filifjonka, Hemulen, Snusmumrikken, den foreldreløse Toft, Mymlen og Onkelsulliken seg tilbake Mummidalen. Når de ankommer mummihuset er familien forsvunnet. De bestemmer seg for å flytte inn og vente på familien. De ulike personene representerer ulike former for framtidstanker og mestring av forandringene. Mens de er samlet begynner de å vise omsorg og åpenhet for hverandre. De mister illusjoner og selvbedrag, og får mer respekt for hverandre. Når de bryter opp mot slutten av boken har alle nådd en høyere grad av innsikt.
Det er noen tegn i fortellingen som «antyder at alle de tidligere historiene om Mummidalen har vært fantasier i Tofts hode; noe som i og for seg er sant, hvis vi leser Toft som et bilde på forfatteren.»
Den militære revolusjonen
Den militære revolusjonen er teorien om at en rekke radikale endringer i militærstrategi og taktikk i løpet av 1500- og 1600-tallet resulterte i store varige endringer i regjeringer og samfunn. Teorien ble introdusert av Michael Roberts på 1950-tallet da han fokuserte på Sverige sin stormaktstid på jakt etter store endringer i den europeiske krigsmåten forårsaket av innføring av bærbare skytevåpen. Roberts koblet militærteknologi med større historiske konsekvenser og argumenterte for at innovasjoner innen taktikk, øvelse og læresetning fra nederlenderne og svenskene 1560–1660, som maksimerte skytevåpenes nytte, førte til behov for mer trente tropper og dermed for permanente styrker (stående hærer). Hærene ble mye større og dyrere. Disse endringene hadde igjen store politiske konsekvenser i nivået på administrativ støtte og tilførsel av penger, menn og avsetninger, noe som ga nye økonomiske krav og opprettelsen av nye statlige institusjoner. «Dermed, hevdet Roberts, gjorde den moderne krigskunsten mulig - og nødvendig - etableringen av den moderne staten.» På 1990-tallet ble konseptet modifisert og utvidet av Geoffrey Parker, som hevdet at utviklingen i befestning og beleiringskrig forårsaket revolusjonen. Parker hevder også at den militære revolusjonen i Europa ga europeiske makter en klar fordel, noe som gjorde det mulig for de relativt små europeiske maktene å erobre Amerika, så vel som store deler av Afrika og Asia.
Teorien om en militær revolusjon basert på teknologi har i dag viket for modeller basert mer på en langsom evolusjon der teknologi spiller en mindre rolle for organisering, kommando og kontroll, logistikk og generelt ikke-materielle forbedringer. Den revolusjonerende naturen til disse endringene var bare synlig etter en lang evolusjon som ga Europa et dominerende sted i krigføring, et sted som den industrielle revolusjonen ville bekrefte.